JUMALAN JUOKSUTYTÖT VIROSSA
Hei, rakas katsoja!
Tervetuloa seuraamaan ohjelmaa Jumalan juoksutytöt.
Tällä kertaa olemme keskenämme, sillä vierailijaa ei ole.
Uskon Jumalan haluavan puhutella meitä jokaista erityisesti siitä, -
miten olemme Hänen juoksutyttöjänsä.
Mieskatselijoille Hän haluaa kertoa tarvitsevansa myös juoksupoikia.
Tänään Jumala tahtoo rohkaista meitä.
Hän ei jätä meitä oman onnemme nojaan.
Kun toteutamme Hänen kutsumustyötään, -
Hän varustaa meidät siihen.
Luulen, että toimintaamme tärkeämpää on se -
mitä me olemme.
Tärkeintä kaikesta on se, kuka ja millainen Jumala itse on.
Uskon Jumalan haluavan painottaa sitä, että Hän on rakkaus.
Koska Jumala on rakkaus, -
voimme mekin tuntea ja kokea olevamme rakastettuja.
Ja kun itse saa rakkautta, voi sitä myös muille jakaa.
Sillä kaikki rakkaudettomat teot -
ovat tyhjiä ja turhia.
Haluan lukea tähän ohjelman alkuun Sefanjan kirjasta 3:17.
Siinä Jumala kertoo miten Hän näkee sinut tai minut.
Millaisia tunteita Hänessä herää, kun Hän katsoo meitä.
Kuuntelehan, näin Hän puhuu juuri sinulle.
Herra, sinun Jumalasi, on sinun keskelläsi, -
sankari, joka auttaa.
Hän ilolla iloitsee sinusta, hän on ääneti, sillä Hän -
rakastaa sinua, hän sinusta riemulla riemuitsee.
Jumala haluaa korostaa sitä, että Hän riemuitsee sinusta!
Sellaista on Hänen rakkautensa.
Hän suorastaan tanssii riemusta, sillä Hän ei malta aloillaan pysyä.
Alkukielinen sana kuvaa tätä.
Hän tanssii ympäriinsä nähdessään sinut.
Elämässä tapahtumat ja olosuhteet saavat meidät usein unohtamaan, -
sen tunteen, että olemme rakkautensa arvoisia.
Ehkä on tapahtunut kamalia asioita.
Ehkä meitä on kohdeltu kaltoin, ehkä olemme hyvinkin haavoitettuja.
Ehkä elämä on kovettanut ja kylmettänyt sydämen.
Tai ehkä olet itse vahingoittanut toisia.
Mutta Jumala on toisenlainen.
Jumala on Jumala. Hän näkee meidät rakkaudellisesti.
Jumala ei toru eikä tuomitse.
Vaan Hän tuntee sinusta iloa joka hetki ja jatkuvasti.
Hänen rakkautensa ei katoa.
Jumala haluaa muistuttaa sinua, -
että huolimatta teoistasi, vaikka olisit tehnyt pahaa toisille -
tai jos olet joutunut uhriksi, niin meillä on olemassa lääke.
Hänessä on meillä lääke, jollaista emme muualta löydä.
Lääke on Jeesus, Jumalan ainokainen Poika.
Isä lähetti Poikansa maailmaan elämään synnittömän elämän.
Kun tehtävä oli suoritettu ja aika täynnä -
antoi Kristus itsensä ristiinnaulittavaksi.
Sinun vuoksesi, minun vuokseni, meidän rikkomustemme vuoksi.
Meidän sydäntemme pahuuden vuoksi.
Hän antoi henkensä vapaaehtoisesti, vaikka olisi voinut kieltäytyäkin.
Kuvitteleppa, miksi Hän suostui ristiinnaulittavaksi?
Siksi, että Hän rakastaa sinua niin paljon.
Rakkaus oli ainoa peruste, siksi Hän tahtoi antaa henkensä.
Hän otti vapaaehtoisesti meidän syntimme kantaakseen.
Sillä synnin palkka on kuolema.
Meistä kukaan ei kykene elämään synnitöntä elämää.
Jeesus otti meidän syntitaakkamme sovittaakseen ne ristillä.
Hän kuoli vuoksemme.
Hän itse oli syytön ja synnitön.
Todistaakseni, että en puhu omiani, luen katkelman Raamatusta.
Ehkä joku katsojista sattui kanavalle tuntematta asiaa.
Jopa ennen Jeesuksen syntymää maailmaan ihmisenä -
on Jesaja kirjoittanut mitä tuleman pitää.
Luen Jesajan kirjan luvusta 53 miten Hänen tuli kärsiä vuoksemme.
Sen ansiosta meillä on voitto.
Sen ansiosta meille on mahdollista olla yhteydessä Isään.
Luetaan nyt Jesajan 53 luvun kolmannesta jakeesta eteenpäin.
Hän oli ylenkatsottu, ihmisten hylkäämä, -
kipujen mies ja sairauden tuttava, -
jota näkemästä kaikki kasvonsa peittivät, -
halveksittu, jota emme minäkään pitäneet.
Mutta totisesti, meidän sairautemme hän kantoi, -
meidän kipumme hän sälytti päällensä.
Me pidimme häntä rangaistuna, Jumalan lyömänä ja vaivaamana, -
mutta hän on haavoitettu meidän rikkomustemme tähden, -
runneltu meidän pahain tekojemme tähden.
Rangaistus oli hänen päällänsä, että meillä rauha olisi, -
ja hänen haavainsa kautta me olemme paratut.
Me vaelsimme kaikki eksyksissä niinkuin lampaat, -
kukin meistä poikkesi omalle tielleen.
Mutta Herra heitti hänen päällensä kaikkien meidän syntivelkamme.
Häntä piinattiin, ja hän alistui siihen eikä suutansa avannut;
niinkuin karitsa, joka teuraaksi viedään, -
niinkuin lammas, joka on ääneti keritsijäinsä edessä, -
niin ei hän suutansa avannut.
Ahdistettuna ja tuomittuna hänet otettiin pois, -
mutta kuka hänen polvikunnastaan sitä ajatteli?
Mutta Herra näki hyväksi runnella häntä, lyödä hänet sairaudella.
Jos sinä panet hänen sielunsa vikauhriksi, -
saa hän nähdä jälkeläisiä ja elää kauan, -
ja Herran tahto toteutuu hänen kauttansa.
Herran tahto toteutuu Kristuksen ja Hänen uhrinsa välityksellä.
Siinä piilee toivomme.
Yhteiskunta, talous ja olosuhteet vaihtelevat kurjasta hyvään, -
mutta me emme voi luottaa niihin.
Emme voi luottaa pettävään ihmiseen.
Sillä parhaimmatkaan ihmiset eivät ole täydellisiä.
Vaikka ihmisillä olisi hyvä tahto, he voivat silti eksyä.
He voivat silti vahingoittaa meitä. Sama koskee meitä itseämme.
Emme voi luottaa itseemme, emmekä myöskään toisiimme.
Uskon Jumalan kutsuvan tämän päivän ihmistä yrittämään ja -
väsyttämään itseään, sillä meillä on olemassa lepopaikka.
Lepopaikkamme on Jumalassa.
Että lähestyisimme Häntä ja tunnus- taisimme syntimme ja virheemme.
Että tunnustaisimme vajavuutemme ja taitamattomuutemme.
Että antaisimme elämässämme Hänelle sijansa.
Sillä Hän on Herra ja Vapahtaja.
Hän on suuri ja voimallinen Jumala ja minä Hänen pieni lapsensa.
Olen lapsi, jota Hän voi ohjata, johdattaa ja ehkä rangaistakin.
Olen lapsi, jota Hän voi rakastaa ja siten parantaa haavani.
Hän voi parantaa myös fyysiset vaivat, kuten juuri luimme.
Jeesus ei antanut itseään ristiinnaulittavaksi -
yksin syntiemme tähden, vaan -
kantaakseen myös kipumme, meidän fyysiset sairautemme.
On kuin yhdistettyinä pelastus ja tervehtyminen.
Kiitos Jeesukselle, joka oli valmis uhrautumaan meidän vuoksemme.
Sinulle, joka kärsit sairauksesta tai sielullisesta kivusta, -
haluan sanoa, että Jeesuksen uhraus koskee myös sinua.
Uusi alku koittaa meille joka vuosi ja joka päivä.
Uskalla luottaa ja panna toivosi Jeesukseen!
Uskalla rukoilla Häntä sydämeesi -
ja elämääsi tärkeimmälle sijalle.
Että hänestä tulisi sinun elämäsi Herra ja Vapahtaja.
Uskalla myös luottaa siihen, että Jeesus otti sairautesi kantaakseen.
Siksi voit parantua ja elää terveenä.
Hän tahtoo parantaa sinut.
Jotta voisit tuntea todellista riemua elämästäsi.
Niin sinun ei tarvitse olla olosuhteiden tai tapahtumien uhri.
Elämme nyt erikoista aikaa.
Nyt kaikki Raamatun tapahtumat näyttävän käyvän toteen.
Vaikka näemme kaiken silmiemme edessä, meidän ei pidä pelätä.
Jumalan omille lapsille on luvattu, ettei heidän tarvitse pelätä.
Me voimme olla rohkealla mielellä.
Mutta passiivisuuteen tai välin- pitämättömyyteen ei ole varaa.
Meillä ei ole aikaa lykätä päätöksiämme.
Jumala kutsuu meitä ottamaan Jeesus tosissamme.
Ota tosissasi Jeesuksen ristiuhri.
Älä lykkää päätöstäsi kääntymisestä Jeesuksen puoleen.
Se on elämäsi parhain tärkein päätös.
Sillä ajat eivät muutu helpommiksi, vaan raskaammiksi.
Jumalan kämmenellä olemme voittajia ja selviytyjiä.
Haluan lukea sinulle lisää Jesajan kirjasta.
Miten Jumala haluaa rohkaista meitä sanallaan.
Luen Jesajan 44 luvun jakeesta kaksi eteenpäin.
Älä ota tätä historiankirjoituksena vaan henkilökohtaisena sinulle.
Näin sanoo Herra, sinun Luojasi, -
joka on valmistanut sinut hamasta äidin kohdusta, joka sinua auttaa:
Älä pelkää, minun palvelijani Jaakob, sinä Jesurun, -
jonka minä olen valinnut.
Sillä minä vuodatan vedet janoavaisen päälle ja virrat -
kuivan maan päälle. Minä vuodatan Henkeni sinun siemenesi päälle ja -
siunaukseni sinun vesojesi päälle, niin että ne kasvat nurmikossa -
kuin pajut vesipurojen partaalla.
Hallelujaa.
Jumala sanoo, että älä pelkää, sillä Hän valaa voimaansa päällesi.
Pyhää Henkeä, joka antaa sinulle viisautta, rohkeutta ja johdatusta.
Pyhä Henki näyttää sinulle oikean suunnan -
Jumalan tielle.
Tässä ajassa me todella tarvitsemme johdatusta.
Sydäntemme tulisi olla herkkiä ja kuuliaisia.
Meidän tulisi myös haluta toimia sydämemme äänen mukaan.
Uskoin sydämestäni, että elämme erikoista aikaa.
Emme saa jäädä aloillemme, vaan meidän tulee kulkea johdatuksessa.
Ei ole olemassa lukkoa, mitä Jumala ei saa auki.
Ei ole sellaista ovea, mitä Jumala ei saisi auki sinun vuoksesi.
Tästä haluan lukea Jesajan kirjan luvusta 45.
Toisesta jakeesta eteenpäin luen tästä Jumalan lupauksesta.
Minä käyn sinun edelläsi ja tasoitan kukkulat, -
minä murran vaskiovet ja rikon rikon rautasalvat.
Minä annan sinulle aarteet pimeän peitosta, kalleudet kätköistänsä, -
tietääksesi, että minä, Herra, olen se, joka sinut nimeltä kutsuin, -
Israelin Jumala.
Hän on kutsunut sinut nimeltä.
Hän voi avata oven, josta et olisi uskonut pääseväsi sisään.
Älä pelkää olosuhteita.
Pelkää Jumalaa.
Pelkäämisellä en tarkoita kauhua, vaan pyhyyden kunnioitusta.
Uskon Jumalan painottavan kunnioitusta.
Kunnioitus tarkoittaa sitä, että koska Hän on Herra, tulee minun -
suhtautua Häneen kunnioituksella kuten korkeampaan johtajaan.
Miten Jumalaa kunnioitetaan? Kunnioitus on kuuliaisuutta.
Kunnioittaessani jotain tahdon tehdä kuten hän käskee.
Teen työni mielihyvin.
Tahdon teoillani todistaa kunnioittavani, -
olevani tunnollinen ja kuuliainen.
Että en ole piittaamaton, vaan teen työni ajallaan.
Näin eläessä on elämä arvokasta.
Elämä ei ole tylsää eikä pelonsekaista, sillä -
kun kuljemme Jumalan osoittamaa tietä, -
on kuuliaisuus tärkeämpää kuin uhri.
Kuuliaisuus antaa siunausta elämään.
Usein me panemme itse oven säppiin itsemme ja Jumalan väliltä.
Joskus emme haluakaan kuulla Hänen tahtoaan.
Ehkä synti muuraa seinää meidän ja Jumalan välille.
Joskus katkeroidumme ja hermostumme Jumalaan:
"Miksi minulle aina käy näin, miksi?"
Sitten syytämme Jumalaa puutteellisesta huolenpidosta.
"Etkö näe vaikeuksiani, etkö ymmärrä kurjuuttani?"
Jumala vastaa syyttelemättä hiljaa, että muistatko, -
minun tahtoni on tämä.
Jos korjaisit tuon asian ja suhtautumisesi, -
antaisit anteeksi, niin vapautuisit.
Jumala on rakkaus.
Hän tuntee elämäntapahtumamme ja selkeän tien niiden lävitse.
Tosin me olemme niin hölmöjä, että suistumme Jumalan antamalta -
suoralta tieltä mutkaisille vaikeuksien teille.
Tämä on totisesti aika, milloin meidän tulisi loistaa.
Aika, jolloin meidän tulisi jättää menneisyytemme taakse, -
jossa on ehkä sattunut monenlaista onnettomuutta ja eksymistä.
Pitää vain tunnustaa virheensä ja pyytää anteeksi.
Tulee parantaa mieli ja lähteä eteenpäin.
Sillä Hänellä on tarjota jotain parempaa.
Luen vielä Raamatusta kohdan Jesajan kirjasta.
Kannustavia sanoja luvusta 60.
Ensimmäisestä jakeesta lähtien.
Nouse, ole kirkas, sillä sinun valkeutesi tulee, -
ja Herran kunnia koittaa sinun ylitsesi.
Sillä katso, pimeys peittää maan ja synkeys kansat, -
mutta sinun ylitsesi koittaa Herra, -
ja sinun ylläsi näkyy hänen kunniansa.
Kunnian hohde.
Jumalan kunnia on jotain, mitä ihminen kaipaa.
Sen puoleen ikävöimme, jotta kokisimme valkeuttaan enemmän.
Jotta saisimme enemmän Hänen voimaansa elämäämme.
Koen sydämessäni, että Jumala haluaisi kasvattaa sisimpäämme -
kaipausta nähdä Hänen kunniansa.
Että voisimme enemmän kokea Hänen voimallisuuttaan.
Että voisimme nousta näkemään ja säteilemään hänen kunniaansa.
Emme itsessämme säteile, vaan Jumalan kunnia loistaa meistä.
Lähtiessäsi kauppaan, kouluun tai työhön, -
olisi Jumalan kunnia matkassasi.
Uskon, ettei sille ole estettä Jumalan puolesta.
Hänen kunniansa voi olla mukanasi kaupassa tai koulussa.
Hänen läheisyytensä on läsnä.
Niin alkaa syntyä suuria ihmeitä tässä ajassa, jolloin -
Jumala haluaa valaa voimaansa päällemme entistä vahvemmin.
Hän haluaisi koskettaa yhä useampia ihmisiä.
Sillä aikaa Hänen tuloonsa ei välttämättä mene kauaa.
Siksi Hän haluaisi käyttää sinun käsiäsi, suuta ja sydäntäsi, -
joiden kautta Hänen rakkautensa ja voimansa koskettaisi ihmisiä.
Jotta Hänen kunniansa tulisi esiin.
Mitä sinun siis tulisi tehdä?
Pitäisikö kovasti yrittää jotain?
Ei tarvitse suorittaa mitään. Jumalankaipauksesi riittää.
Ikävöi vain Häntä entistäkin enemmän.
Että sydämesi huutaisi kaipaustaan.
Meitä ei tyydytä maailmalliset asiat, vaan kiitollisuus.
Kiitollisuus kaikesta, mitä Jumala on vuoksemme tehnyt.
Hän on antanut meille lahjojaan ja sallii meidän hengittää.
Jokaisesta hetkestä voi aina löytää kiitettävää, pientä ja suurta.
Aina voi tuntea kiitollisuutta siitä, että saa elää.
Emme voi ostaa Jumalalta mitään, vaan saamme kaiken lahjaksi.
Mutta yhtä asiaa Hän toivoo meiltä:
Sydäntämme.
Koko sydäntämme.
Että sydämemme palaisi kaipauksesta.
Tiedän, että Jumala kaipaa paljon suuremmin yksilöllistä suhdetta -
kanssamme, kuin me osaamme kuvitellakaan.
Henkilökohtainen suhde Jumalan kanssa onkin se avain, -
joka sysää meidät työhön ollaksemme Hänen voimansa kanavia.
Jotta Hän voisi käyttää meitä missä ikinä kuljemmekin.
Sydämelläni on erityisesti se, että antaisimme Hänen koskettaa meitä -
voimallisemmin, jotta näkisimme Hänen kunniansa tässä maailmassa.
Koen asian sydämessäni voimakkaana ja haluankin rukoilla heti, että -
Jumalan kunnia voisi tulla.
Että Jumalan Pyhän hengen voima voisi koskettaa meitä juuri nyt.
Sillä Jumalan aika on nyt.
Isä, minä kiitän Sinua, koska tunnet meistä jokaisen.
Isä, kiitän Sinua, että et työskentele minun sanojeni tai -
luulojeni vuoksi, vaan omien kirjoitustesi takia.
Miten sydämesi sykkii ja ikävöi koskettaa ihmissydäntä.
Miten sydämesi kaipaa kohtaamista ihmissydämen kanssa.
Isä pyydän, että kohtaisit janoiset ja nälkäiset sydämet, -
jotka kaipaavat Sinua.
Heistä saattaa tuntua, että elämä on toivotonta.
He eivät löydä elämälleen suuntaa.
Isä kiitän Sinua, että näet sen ihmisen, joka parhaillaan tuntee -
olevansa umpikujassa.
Isä kiitän Sinua, koska haluat kertoa olevasi tie.
Olet totuus ja elämä. Sinussa on elämä.
Kiitän myös siitä, että kosketat niitä ihmisiä, jotka -
ovat jo yrittäneet kaikkensa, mutta eivät ole löytäneet rauhaa.
Jotka ovat kerta toisensa jälkeen romahtaneet.
He ovat yrittäneet aina uudelleen pudotakseen jälleen tyhjyyteen.
Sinä näet ja tunnet nämä ihmiset.
Jumala, kiitän Sinua, sillä Sinä täytät tuon tyhjyyden.
Sinä täytät tyhjyyden tunteen.
Kiitän Sinua, että täytät tyhjyyden oikeasti ja varmasti.
Siten loppuu epätoivoinen yrittämisen ja putoamisen kierre.
Kiitos Herra.
Isä, rukoilen vielä, että täytät niidenkin sydämet, jotka -
ovat jo kokeneet läsnäolosi, mutta kadottaneet kaipauksen.
Rukoilen, että uudistaisit heidän janonsa Sinun puoleesi.
Että ihmissydämet jälleen kaipaisivat läheisyyttäsi.
Että he etsisivät Sinua. Kiitos, Sinulle Herra.
On myös katkeroituneita sydämiä, -
jotka eivät usko kykenevänsä anteeksiantoon.
Jotka eivät usko pääsevänsä katkeruudesta koskaan eroon.
Jeesuksen nimessä minä rikon katkeruuden kahleet, -
Olkoot sinua sitoneet kahleet irti Jeesuksen Kristuksen nimessä.
Ole juuri nyt vapautettu noista katkeruuden kahleista!
Kiitos, Jeesus Kristus, että olet Vapahtaja ja vapautat heidät, -
jotka eivät ole kyenneet antamaan anteeksi.
Niin he saavat uuden alun ja vapauden. Kiitos Herralle.
Olet ihmeitten Jumala. Sinä kuulet ja näet.
Sinä et jätä ilman vastausta, kun huudamme Sinun puoleesi.
Totisesti, Sinä olet todellinen persoona. Kiitos Sinulle, Herra.
Hallelujaa. Kiitos, Jeesus.
Jos tunsit tai kuulit Jumalan puhetta tämän rukouksen aikana, -
älä anna vihollisen tai perkeleen sitä sinulta varastaa.
Sillä Jumala on Jumala.
Mitä Jumala sanoo, se on totuus, aamen.
Jumala on vapauttaja. Hän antaa sinulle anteeksi ja uuden toivon.
Pidä siitä kaksin käsin kiinni.
Elä suostu enää elämään säästöliekillä siedettävästi.
Sillä Jumalan sana kertoo meille Johanneksen evankeliumissa 10:10 -
ettei varas tule kuin ottaakseen, hävittääkseen ja tappaakseen.
Mutta Jeesus tulee antaakseen yltäkylläisen elämän.
Tässä epävakaassa ajassa Jeesus on se, jota kohti voimme tavoitella.
Niin voimme elää Hänen rauhassaan.
Meidän ei tarvitse passivoitua eikä luovuttaa.
Tämä vuosi on Jumalan vuosi.
Ole rohkea, sillä Jumalalla on paljon hyvää antaa sinulle.
Etsi ja koputa ovea rohkeasti ja rukoile.
Sillä Jumala sanoo, että joka rukoilee, koputtaa ja etsii, -
niin hänelle annetaaja ja hän saa löytää.
Kiitän sydämestäni sinua, että vietit tämän ajan kanssani, -
ja ennen kaikkea Jumalan kanssa.
Ole kannustettu ja pelkäämätön. Hän on kanssasi.
Kutsumus, joka sinussa piilee, -
sen Hän vie täyttymykseen, kunhan vain olet kuuliainen.
Anna Hänen tehdä työnsä sydämessäsi.
Olkoon aikasi siunattua ja elämäsi Jumalan rakkauden täyttämää.
Ole varjeltu.
Suomennos: Maria Peura